Guy Verhofstadt

Guy Maurice Marie Louise Verhofstadt (Dendermonde, 11 d'avril dël 1953) a l'é 'n polìtich belga, prim ministr dal 1999 al 2008.

Sò pare a l'era professor dë stòria al ginasi 'd Denermonde antramentre che soa mare a l'era anfermera. Ministr dë Stat, a l'é 'n liberal democràtich (a l'é mèmber dël VLD). Dòp j'elession federaj belghe dël giugn dël 1999, a l'ha tacà a goerné për la prima vira ansema a liberaj, sossialista e ecologista. Con la vitòria dij liberaj e dij sossialista a j'elession dël magg dël 2003 a l'ha goernà për la sgonda vira ant ël goern sossial-liberal.

Dòp la dërota dël VLD a j'elession aministrative dël giugn dël 2007 a l'ha chità sò pòst. Ai 23 dë dzèmber dël 2007 sò goern, dòp na crisi 'd 200 di, la pì longa dla stòria belga, a l'ha otnù la fiusa dël Parlament ad interim. Ai 20 ëd mars dël 2008 ël goern ad interim a l'é stàit sostituì da col dël Prim Ministr Yves Leterme.

Elegiù diputà europengh, a l'é dventà pressident dël grop Aliansa dij democràtich e dij liberaj për l'Euròpa (ADLE) ai 30 ëd giugn dël 2009. Ant ël mèis dë stèmber dël 2010 a l'ha promuvù, ansema a Daniel Cohn-Bendit, la formassion dël Grop Spinelli për arlansé l'integrassion europenga.

Verhofstadt, Guy